Era-Iliada_web	Tau qu’un leon penetre ena jaça d’ua agila cèrvia, se lance ath dessús des hilhets e en tot esbocinar-les damb es fòrts dents les trè era trenda vida, e era mair non les pòt ajudar, encara que sigue apròp, pr’amor que li vie era tremoladera, e trauèsse estonada e sudorosa, seuves e espesses ausinères, hugent dera escometuda dera fèra, atau es teucri non poderen desliurar ad aqueri dera mòrt, pr’amor qu’eri, ath sòn torn, hugien des aquèus.